अल जज़ीरा
अल जज़ीरा (Al Jazeera; अरबी में : الجزيره‎ al-ğazīra IPA: [aldʒazi:ra]), मध्य पूर्व का एक प्रमुख [tone] समाचार-चैनल है जो अपनी बेबाक पत्रकारिता के लिए पहचाना जाता है। 'अल जज़ीरा' का अरबी में अर्थ होता है - 'द्वीप'। इस टेलीविजन अंतर्जाल का मुख्यालय क़तर की राजधानी दोहा में स्थित है। अल जज़ीरा का आरम्भ समाचार एवं समसामयिक घटनाओ को दिखाने वाला अरबी भाषा के एक उपग्रह चैनेल के रूप में हुआ था किन्तु अब यह अन्तरजाल एवं 'स्पेशियलिटी टीवी' सहित कई भाषाओं में प्रसारण करते हुए विभिन्न क्षेत्रों में विकास कर चुका है। अल जजीरा चैनल हमेशा से दक्षिन्पंथियों के निशाने पर रहा है क्योंकि यह भी बीबीसी की तरह ही स्वयंत्र पत्रकारिता के क्षेत्र में कार्य करता है। अल जज़ीरा चैनल के अंग्रेजी संस्करण की शुरुआत १५ नवम्बर २००६ को दुनिया के कई देशों में एक साथ हुई थी। अल जज़ीरा समाचार चैनल अपने शुरुआत से ही अलकायदा की खबरों को प्रसारित करके विवादों में रहा है। अरबी में अल जज़ीरा का मतलब होता है द्वीप या समुद्र का टापू। अल जज़ीरा की शुरुआत भी पश्चिमी मीडिया को पछाड़ने के उद्येश्य से की गयी थी। १९९६ में बीबीसी के नवीन अरबी चैनल ने सऊदी राजघराने पर एक विवादास्पद तहकीकात प्रसारित की थी। जिसके बाद उस चैनल का निकाय बंद कर दिया गया। इसी घटना के तुरन्त बाद नवम्बर १९९६ में ही अल जज़ीरा चैनल की शुरुआत कर दी गयी थी। चैनल मुख्य रूप से अरबी में है लेकिन नवम्बर २००६ में अल जज़ीरा का अग्रेजी चैनल भी शुरू किया गया। चैनल के ऊपर भले ही आरोप लगता रहा हो कि वह अलकायदा का माउथपीस है लेकिन अल जज़ीरा में काम करनेवाले अधिकतर लोग बीबीसी, ईएसपीएन, सीएनएन और सीएनबीसी की नौकरियाँ छोड़कर ही यहाँ आये हैं। आज दुनियाभर के १४० देशों में अल जज़ीरा देखा जाता है और २७ करोड़ घरों तक इसकी पहुँच है। अल जज़ीरा के पूरी दुनिया में ७० ब्यूरों कार्यालय हैं और कई दर्जन पत्रकार दुनियाभर से अल जज़ीरा के लिए रिपोर्टिंग करते हैं। जबकि अल जज़ीरा के मध्य पूर्व में एक बड़े दर्शक वर्ग हैं, संगठन और मूल अरबी चैनल की विशेष रूप से आलोचना की गई है और कई विवादों में शामिल है। मई २००० में बहरीन ने बहरीन के नगरपालिका चुनावों के बारे में चैनल की टिप्पणियों के कारण अल जज़ीरा के प्रसारण पर प्रतिबन्ध लगा दिया, और चैनल पर "यहूदीवाद की सेवा" करने का आरोप मढ़ा।